**̏विशिष्ट युवा प्रतिभा सम्मान तथा प्रोत्साहन̎" कार्यक्रम कार्यान्वयन कार्यविधि , २०७९**

स्वीकृत मिति २०७९।०२।२४

**प्रस्तावनाः** आजको युग युवाहरुको युग हो । युवाहरु नै परिवर्तनका संवाहक हुन् । युवाहरु नै आविष्कारका जननी हुन् । युवाहरु नै चेतनाको दियो हुन् । युवाहरुले नयाँ र सृर्जनात्मक कार्य गरेनन् भने देश कहिलै पनि आधुनिकता तर्फ धकेलिंदैन । युवाहरुले नै नयाँ नयाँ सृजनात्मक खोज तथा नविनतम कार्य गरी देशलाई प्रगति र विकासको वाटोमा धकेल्न सक्दछन् । तसर्थ यस्तै राम्रो र विशिष्ट कार्य गरेका यस प्रदेश भित्रका १३ जिल्लाका ५ व्यक्तिहरुलाई उत्कृष्‍ट कार्य गरे वापत सम्मान र प्रोत्साहन दिने यस ेलिंदैन । युवाहरुले नै नयाँ प्रदेश युवा परिषद्को आ.ब. २०७८।०७९ को स्वीकृत कार्यक्रम रहेको र सो कार्यक्रमलाई पारदर्शी, व्यवस्थित, नतिजामुलक बनाउने र प्रभावकारी रुपमा कार्यक्रम संचालन गरी उत्कृष्ठ युवाहरुलाई सम्मान गर्न सकियोस भनि लाई प्रभावकारी रुपमा उत्कृष्छर्यक्रमला युवा तथा खेलकुद मन्त्रालयले यो कार्यविधि बनाएको छ ।

**१. संक्षिप्त नाम र प्रारम्भः** (१) यो कार्यविधिको नाम ̎" विशिष्ट युवा प्रतिभा सम्मान तथा प्रोत्साहन̎" ̎ कार्यक्रम कार्यान्वयन कार्यविधि , २०७९ रहेको छ ।

२) यो कार्यविधि मन्त्रालयले स्वीकृत गरेको मितिदेखि लागू हुनेछ ।

**२. परिभाषाः विषय वा प्रसङ्गले अर्को अर्थ नलागेमा यस कार्यविधिमा –**

क) ̎"विशिष्ट युवा प्रतिभा सम्मान तथा प्रोत्साहन̎"कार्यक्रम प्रदेश युवा परिषद्को कार्यालयले प्रदेश भित्रका विशिष्ट प्रतिभा भएका ५ जना युवाहरुलाई सम्मान गर्ने कार्यक्रम सम्झनु पर्दछ ।

ख) "परिषद्" भन्नाले प्रदेश युवा परिषद् सम्झनु पर्दछ ।

ग) "कार्यकारी समिति" भन्नाले प्रदेश युवा परिषद्को कार्यकारी समिति सम्झनु पर्दछ ।

घ) “मन्त्रालय” भन्नाले बागमती प्रदेशको युवा तथा खेलकुद मन्त्रालय वा यस कार्यालयको सरोकारवाला मन्त्रालय सम्झनु पर्दछ ।

ड.)"विशिष्ठ प्रतिभा" भन्नाले यस प्रदेश भित्रको युवाले राष्ट्रिय तथा अन्तर्राष्ट्रिय क्षेत्रमा उल्लेखनिय कार्य गरेको, कुनै रेकर्ड कायम गरेको, खोज तथा नवीनतम कार्य, सबै भन्दा उत्कृष्ठ कार्य वा विशिष्ट कार्य गर्ने प्रतिभा सम्झिनु पर्दछ । जो आगामी दिनमा राष्ट्रको गहनाको रुपमा रहन सकोस र अनुकरणिय हुन सकोस ।

घ) "युवा" भन्नाले १६-४० उमेर समूहका व्यक्तिलाई सम्झनु पर्दछ ।

ङ\_ "कार्यालय" भन्नाले प्रदेश युवा परिषद्को कार्यालय, हेटौडा, मकवानपुर सम्झनु पर्दछ ।

च) "जिल्ला युवा समिति" भन्नाले युवा तथा खेलकुद मन्त्रालयले नियुक्त गरी जिल्लामा क्रियासिल रहेको समितिलाई जनाउने छ ।

**३. उद्देश्यः**

क) प्रदेश भित्रका विशिष्ट प्रतिभा भएका युवाहरुलाई सम्मान र प्रोत्साहन गर्ने ।

ख) विशिष्ट कार्य गर्नको लागि युवा उत्प्रेरित हुने ।

ग) युवाले आफ्नो पहिचान स्थापित गर्न सफल हुने ।

**४. लक्षित वर्गः**

(१) यस बागमती प्रदेश भित्रका ५ जना विशिष्ट प्रतिभा तथा राष्ट्रका लागि योगदान दिएका युवाहरु **।**

(२) बागमती प्रदेशको वासिन्दा हुनु पर्ने ।

(३) देशको लागि केही विशिष्ट, सृजनशिल, तथा उल्लेखनिय कार्य गरेको हुनुपर्ने ।

(४) निम्न क्षेत्र तथा विधाहरुवाट विशिष्ट प्रतिभाको छनौट गरिनेछ ।

१. विज्ञान तथा सूचना प्रविधि २. कला, संस्कृति र साहित्य सृजना ३. स्वास्थ्य/ सुरक्षा तथा समाजसेवा ४. शिक्षा, रोजगारी( उद्योग/ उद्यमशिलता/ व्यवसाय) ५. खेलकुद तथा मनोरञ्जन ६. राष्ट्रिय तथा अन्तरराष्ट्रिय क्षेत्रमा नेपाललाई चिनाउन गरिएका योगदान र कार्यहरु ७. लागु पदार्थ तथा दुर्व्यसन नियन्त्रण ८. वातावरण संरक्षण तथा दिगो विकास ९. अन्यः

**५. जिल्ला युवा समितिले गर्नुपर्ने कार्यः**

(१) आफ्नो जिल्ला भित्र रहेका युवाहरुलाई सूचना सम्प्रेशण गरी निवेदन दिन उत्प्रेरित गर्ने ।

**६. विशिष्ट प्रतिभा छनौटका आधारहरुः**

(१)तोकिएका क्षेत्रहरु मध्ये कुनै क्षेत्रमा महत्वपूर्ण योगदान पुर्याउने युवा, युवा समूह वा संस्थालाई प्रदेश युवा विशिष्ट प्रतिभा सम्मानका लागि छनौट गर्न देहायका आधारहरु हुनेछन्

(१) युवा र युवा समूहका लागि न्युनतम आधारहरुः

(क) सोह्र वर्ष पुरा भई चालीस वर्ष ननाघेको नेपाली नागरिक हुनुपर्ने ।

(ख) कुनै फौजदारी अभियोगमा दोषी नठहरिएको ।

(ग) बागमती प्रदेश भित्र स्थायी बसोवास भएको ।

(२) संस्थाका लागि न्यूनतम आधारहरुः

(क) प्रचलित कानून बमोजिम दर्ता भई अद्यावधिक नविकरण भएको ।

(ख) युवाको हक हितको संरक्षण र सम्बर्धन तथा विकासको क्षेत्रमा महत्वपूर्ण योगदान पुर्याएको युवा संघ संस्था हुनु पर्ने ।

(ग) कम्तीमा २ वर्ष देखि युवाको क्षेत्रमा क्रियाशिल रहेको ।

(घ) १६ देखि ४० वर्षको युवाद्वारा नेतृत्व गरिएको ।

(ङ) कालो सूचिमा नपरेको

(२) आफु प्रतिभा पुरस्कारवाट सम्मानित हुन लायक छु भनि निज स्वयंले निवेदन दिनु पर्नेछ वा पुरस्कृत गर्न लायक भनि यस कार्यविधि बमोजिम गठित समितिलाई लागेमा सोझै प्रतिभा छनौट गर्न सक्नेछ ।

३) निजले गरेको कार्य र प्राप्त सम्मानका प्रमाणपत्र तथा पत्रिकाका कटिङहरु सँगसँगै संलग्न गर्नुपर्नेछ ।

(४) साथै स्थानिय निकाय, जिल्ला समन्वय समिति तथा राष्ट्रिय तथा अन्तराष्ट्रिय संघ संस्था हरुले आफ्नो शिफारिसमा विशिष्ट युवा प्रतिभा पुरस्कारको लागि सम्पूर्ण वायोडाटा र प्रमाण सहित शिफारिस गरेमा सो समेत यस पुरस्कारको लागि योग्य मानिने छ ।

**क\_ मूल्यांकनका आधारहरुः**

1. प्राप्त आवेदन / प्रस्तावको आधारमा धेरै आवेदन पर्न आएमा निम्न पूर्णाङ्कको आधारमा मूल्याङ्कन गरिनेछ ।

|  |  |  |
| --- | --- | --- |
| क्र.स. | मूल्यांकनका आधारहरु | अंक |
| १ | अनुकरणात्मक प्रेरणाप्रद | २० |
| २ | श्रृजनशीलता मौलिकता नवीनता | २० |
| ३ | योगदानले पारेको सामाजिक प्रभाव | २० |
| ४ | प्राथमिकता तथा विशेष प्राथमिकताको समुहमा पारेको प्रभाव | २० |
| ५ | गाउँ पालिकाको व्यक्ति संस्था १० र नपा उमानपा मानपा ५ | १० |
| ६ | प्रमाणपत्र तथा पत्रिकाको कटिङ र सेलिब्रेटी | १० |
|  | जम्मा | १०० |

(५) यस कार्यविधिमा अन्यत्र जुनसुकै कुरा लेखिएको भएता पनि यस कार्यविधि अनुसार छनौट समितिले कुनै युवाहरुको निवेदन प्राप्त भए पनि वा नभए पनि वा योग्य/अयोग्य र पुरस्कृत गर्न/ , नगर्न कुनै बुँदाले बाधा पुर्याउने छैन ।

**७. सूचना प्रकाशनः** (१) विशिष्ट युवा प्रतिभा सम्मान तथा प्रोत्साहन कार्यक्रममा सहभागी हुनको लागि यस कार्यालयले राष्ट्रिय दैनिक पत्रिकामा १५ दिनको सूचना प्रकाशन गर्नेछ ।

२) उपदफा (१) को सूचना प्रकाशन पश्चात सहभागी हुन चाहने युवाहरुले अनुसूची १ बमोजिमको ढाँचामा प्रस्ताव यस कार्यालयमा तोकिएको समयमा पेश गर्नुपर्नेछ । अथवा इमेल मार्फत पनि निवेदन पठाउन सकिनेछ । ईमेल ठेगानाः pycbagamati@gmail.com रहेको छ ।

(३) कुनै संघ, संस्था, स्थानिय निकाय, जिल्ला समन्वय समिति मार्फत तथा व्यक्तिगत तवरवाट शिफारिस हुने भएमा पनि सम्बन्धित व्यक्तिको मन्जुरिनामा/सहमती सहितको पत्र पेश गर्नुपर्नेछ

(४) युवा प्रतिभा छनौट समितिः तोकिएको मिति भित्र प्राप्त निवेदन/ प्रस्ताव पेश भै कार्यालयमा प्राप्त भएका प्रस्ताव मूल्याङ्कन गरी छनोट गर्न देहायको युवा प्रतिभा छनोट समिति रहनेछ ।

क) कार्यकारी उपाध्यक्ष, प्रदेश युवा परिषद्‌ अध्यक्ष

ख) यस कार्यालयको सरोकारवाला मन्त्रालयको युवा हेर्ने महाशाखा प्रमुख सदस्य

ग) प्रदेश युवा परिषद्को कार्यालयको प्रमुख –सदस्य सचिव

(५) छनौट समितिले मन्त्रालयका महाशाखा प्रमुख र विद्यालयका प्रअ तथा कलेजका प्रमुखहरु तथा विशेषज्ञको रुपमा गरी बढीमा ५ जनालाई आमन्त्रण गर्न सक्नेछ ।

(६) युवा प्रतिभा छनौट समितिको बैठक सम्बन्धी कार्यविधि सो समिति आफैले निर्धारण गरे बमोजिम हुनेछ ।

(७) युवा प्रतिभा छनौट समितिले प्राप्त निवेदन/प्रस्ताव र शिफारिस तथा यस समितिलाई उपयुक्त लागेका विशिष्ठ प्रतिभाहरुको शिफारिस गर्न सक्ने वा नसक्ने पूर्ण अधिकार निहित रहेको छ । र कोटा संख्या ५ भन्दा वढी वा घटी संख्यामा युवाहरु लाई सम्मान गर्न सक्नेछ ।

**८. सम्मानः** (१) युवा प्रतिभा छनौट समितिबाट छनौट भएका युवाहरुलाई ४८ घण्टा अगावै खबर गरी आफै उपस्थित हुने गरी विशेष समारोहका बीचमा सम्मानित र पुरस्कृत गरिनेछ । पुरस्कार तथा सम्मान राशी प्रतिव्यक्ति रु ५००००।०० ( अक्षेरुपी रु पचास हजार र सम्मान पत्र रहेको छ ।)

**९. प्रतिवेदनः** (१) युवा प्रतिभा छनौट पश्चात र सम्मान पश्चात कर्यालयले प्रतिवेदन तयार गरी सुरक्षित राख्नेछ ।

**१०**. **लेखा परीक्षणः** (१) युवा प्रतिभा पहिचान कार्यक्रमको लेखा प्रणाली नेपाल सरकारले तोकेको ढाँचामा राख्नु पर्नेछ ।

**११. अनुगमन तथा मूल्याङ्कनः** (१) गरिएका कार्यहरुको सरोकारवाला मन्त्रालयवाट अनुगमन हुन सक्नेछ ।

२) प्रदेश स्तरबाट प्रदेश सरकार, युवा तथा खेलकुद मन्त्रालयबाट अनुगमन, निरीक्षण गरी पृष्ठपोषण एवं सुझाव दिन सक्नेछ ।

**१२. दण्ड सजायः** (१) युवाहरुले गलत कागजात पेश गरी छनौटमा सहभागी भएमा तथा शिफारिस गर्ने संघ संस्थाले गलत शिफारिस गरेमा नेपाल सरकारको कानुन बमोजिम कारवाही हुनेछ । .

**१३. विविधः** यस कार्यविधि बमोजिम कार्यक्रममा आवश्यक सहयोग गर्नु सम्बन्धित सवैको कर्तव्य हुनेछ ।

**१४. निर्देशनको पालनाः** सघ, प्रदेश तथा स्थानीय सरकारले दिएको निर्देशनको पालना गर्नु पर्नेछ ।

**१५. कार्यविधि संसोधन गर्न स**क्नेः आवश्यकता अनुसार मन्त्रालयले कार्यविधि संसोधन गर्न सक्नेछ

**१६. वाधा अड्काउ फुकाउने** : यो कार्यक्रम कार्यान्वयनमा कुनै बाधा आइपरेमा मन्त्रालयले बाधा अड्काउ फुकाउन सक्नेछ ।

**अनुसूची १**

**(दफा ७ को उपदफा २ संग सम्बन्धित )**

**युवा प्रतिभा पहिचानको लागि प्रस्तावको ढाँचा**

श्रीमान् कार्यकारी उपाध्यक्षज्यू

प्रदेश युवा परिषद्को कार्यालय , हेटौडा, मकवानपुर ।

महोदय

त्यस कार्यालयबाट मिति .................... मा ...........................दैनिकमा प्रकाशित सूचना अनुसार म युवा प्रतिभा पुरस्कारको निम्ती लायक भै सम्मानका लागि ईच्छा भएकोले निम्न विवरण सहित देहायका कागजातहरु संलग्न गरी यो प्रस्ताव पेश गरिएको छ ।

1. युवा प्रतिभाको नाम र ठेगानाः . सम्पर्क नं: इमेलः

२.आफ्नो सम्पूर्ण व्यक्तित्व झल्किने परिचयः

1. पारिवारिक अवस्था:
2. समाज र राश्र्ट्रलाई पुर्याएको योगदानः

सपोर्ट गर्ने कागजातहरुः

१ सहभागी व्यक्तित्वको खाता रहेको बैंकको नामः २. खाता नं:

प्रष्ठ खाता नं. देखिने चेकको प्रतिलिपी उपलब्ध गराउनुपर्ने

हस्ताक्षर

नाम टेगाना मितिः